6.pielikums

**Nacionālās identitātes, pilsoniskās sabiedrības un integrācijas politikas pamatnostādņu**

**2012.-2018.gadam (NIPSIPP) uzdevumi, kuru īstenošanā kā līdzatbildīgā institūcija plānota Izglītības un zinātnes ministrija (IZM)**

|  |  |  |  |  |
| --- | --- | --- | --- | --- |
| **Nr.**  **p.k.** | **Uzdevumi un galvenie pasākumi izvirzītā mērķa sasniegšanai** | **Izpildes**  **termiņš** | **Atbildīgā institūcija un iesaistītās institū­cijas** | **Tiešie darbības rezultāti[[1]](#footnote-1)** |
| 2.1.1. | **Uzdevums:** Veicināt motivāciju lietot latviešu valodu publiskajā telpā |  |  |  |
| 2.1.1.2. | Informatīvi pasākumi darba devējiem un darba ņēmējiem, imigrantiem u.c. grupām par latviešu valodas politikas pamatprincipiem, latviešu valodu reglamentējošiem normatīvajiem aktiem[[2]](#footnote-2) | Ik gadu | KM[[3]](#footnote-3), IZM, LM | Notikuši informatīvie pasākumi |
| 2.1.1.3. | Informatīva kampaņa "Runā latviski" | 2012.–2016. | KM, IZM, NEPLP, SIF | Notikusi 1 kampaņa gadā, izmantojot TV, radio, sociālos medijus, studentu radio |
| 2.1.1.4. | Motivējošu pasākumu atbalstīšana latviešu valodas lietošanai publiskajā telpā (latviešu valodai draudzīga darba vide, draudzīga skola) | Ik gadu | KM, IZM, SIF | Ik gadu vismaz divi pasākumi |
| 2.1.3. | **Uzdevums:** Novērtēt latviešu valodas prasmju līmeni un nozīmi sabiedrībā |  |  |  |
| 2.1.3.3. | Veikts pētījums par ārzemēs dzīvojošo latviešu latviskās identitātes saglabāšanu (tai skaitā attieksme pret latviešu valodu un latviešu valodas prasmes).  Pētnieku darbs: Ls 15 000;  publicēšanas un maketēšanas darbi (tikai internetā): Ls 1 000;  prezentācijas un citi administratīvie izdevumi: Ls 300;  administratīvie izdevumi (pārlidojumi, uzturēšanas izmaksas) – Ls 3 700 | 2014., 2016., 2018. | ĀM, KM, IZM | Publicēts pētījums |
| 2.2.1. | **Uzdevums**[[4]](#footnote-4): Nodrošināt latviešu valodas apguvi un attīstīt valodas apguves sistēmu dažādām mērķa grupām, tai skaitā inovatīvu mācību metožu attīstība un metodisko un mācību materiālu izstrāde |  |  |  |
| 2.2.1.2. | Motivēt skolas ar latviešu mācību valodu uzņemt mazākumtautību un trešo valstu pilsoņu (jauno imigrantu) bērnus un atbalstīt papildu apmācības programmas latviešu valodā bērniem, kuriem latviešu valoda nav dzimtā (dažādas metodes, piemēram, skolotāju palīgi) | Ik gadu | KM, IZM | Projektu ietvaros tiek īstenoti pasākumi, kas atbalsta latviešu valodas mācīšanu skolā bērniem, kuriem latviešu valoda nav dzimtā. Atbalsts tiek nodrošināts arī skolām |
| 2.2.1.7. | Diasporas nedēļas nogales skolu skolotāju darba atzīšana kopējā darba stāžā | 2012.–2013. | KM, LM, IZM, ĀM, | *2012.gadā* notikusi diskusija par iespējamiem skolotāju atalgojuma modeļiem. Veikti pasākumi atbilstoši diskusijas rezultātiem |
| 2.2.1.10. | Latviešu valodas apguves sistēmas izveide tām personām, kuras vēlas ieceļot Latvijā (pirms un pēc ieceļošanas), nosakot imigranta līdzatbildību | 2013.–2014. | KM, IZM, IeM, ĀM | Izvērtēts tiesiskais regulējums, notikušas diskusijas *(2013.)*, un, ja nepieciešams, pieņemti attiecīgi grozījumi tiesību aktos vai jauni tiesību akti *(2014.)* |
| 2.2.1.12. | Sadarbībā ar Ieslodzījuma vietu pārvaldi nodrošināta iespēja latviešu valodas apguvei personām brīvības atņemšanas vietās (personām, kurām tuvojas soda izciešanas termiņa beigas) | 2014.–2016. | KM, SIF, TM, IZM | Projektu ietvaros nodrošināta iespēja apgūt latviešu valodu |
| 2.2.2. | **Uzdevums:** Attīstīt inovatīvas pieejas latviešu valodas mācīšanā |  |  |  |
| 2.2.2.1. | **Pasākumi:**  Valodas mācīšanas kursi nacionālās apraides TV (piemēram, leļļu teātra raidījums, speciālas programmas pusaudžiem), radio, studentu radio | Ik gadu | KM, IZM | Nodrošināta iespēja mācīties latviešu valodu ar plašsaziņas līdzekļu starpniecību |
| 2.2.2.2. | Latviešu valodas runātāju klubu izveides veicināšana un to darbības atbalstīšana (jo sevišķi latviešu diasporā un skolās ar mazākumtautību mācību valodu) | Ik gadu | KM, SIF, IZM, ĀM | Īstenoti projekti, kas vērsti uz runātāju klubu attīstību |
| 2.2.2.3. | Vasaras skolas programmu atbalstīšana un attīstīšana (3 x 3 un 2 x 2 modeļi u.c.) Latvijā un Eiropā, arī citos lielākajos latviešu diasporas centros | Ik gadu, sākot ar 2013. | KM, IZM, ĀM | Atbalstīti vasaras skolu un nometņu projekti |
| 2.2.2.4. | Brīvprātīgo latviešu valodas skolotāju tīkla attīstība (pirmsskolas izglītības iestādēs, skolotāju palīgi skolās, valodas mācīšana mājās) | Ik gadu | KM, SIF, IZM, ĀM | Atbalstīti projekti, kas sekmē brīvprātīgo kustības atbalstīšanu latviešu valodas mācīšanā |
| 2.4.4. | **Uzdevums:** Dialoga uzturēšana starp Latviju un ārzemju latviešiem |  |  |  |
| 2.4.4.2. | Memorandu noslēgšana starp Latvijas valdību un latviešu diasporas valstu valdībām par atbalstu ārzemju latviešu kultūras un izglītības attīstībai[[5]](#footnote-5) | 2012. | ĀM, KM, IZM | Noslēgti memorandi starp Latvijas valdību un latviešu diasporas valstu valdībām par atbalstu ārzemju latviešu kultūras un izglītības attīstībai |

1. Aplūkotie tiešie darbības rezultāti attiecināti tikai uz rīcības politiku turpmākajiem diviem gadiem (2012–2013). Pēc plānošanas dokumenta pirmā posma vides un ietekmes novērtējuma tiks izstrādāts pamatnostādņu īstenošanas plāns nākamajam periodam – 2014.–2015.gadam. [↑](#footnote-ref-1)
2. Pasākums saskaņā ar Valsts valodas politikas pamatnostādnēm 2005.–2014. gadam. [↑](#footnote-ref-2)
3. KM atbildīgā, jo šā pasākuma īstenošanai iespējami papildu finanšu līdzekļi no ETVVPF. [↑](#footnote-ref-3)
4. KM ir atbildīgā par latviešu valodas pasākumiem tikai tajos gadījumos, kad pasākuma finansēšanas avots ir EEZ finanšu instruments vai ETVVPF. Latviešu valodas apguve un apguves sistēmas attīstības pasākumi tiek plānoti un atbalstīti sadarbībā ar IZM un atbilstoši valstī noteiktajiem valodas apguves principiem. [↑](#footnote-ref-4)
5. Saskaņā ar Deklarāciju par Valda Dombrovska vadītā Ministru kabineta iecerēto darbību ĀM noteikta kā atbildīgā institūcija latviešu diasporai veltītas programmas izstrādei un īstenošanai. 2011.gada 6.janvārī ir parakstīts Ārlietu ministrijas un Pasaules brīvo latviešu apvienības sadarbības memorands. [↑](#footnote-ref-5)